cyanic-selkie/wikianc huggingface dataset:
Διοργανώσεις Ε.Π.Σ. Ηπείρου 1954–55
Όμιλοι
Πρώτος και αήττητος τερμάτισε ο Ατρόμητος, έχοντας μόνο μια ισοπαλία.
ΣΚ Ράινντορφ Άλταχ
Αγωνιστική πορεία
Το 1986 ανέβηκε για πρώτη φορά από την τέταρτη κατηγορία (Landesliga Vorarlberg) στην τρίτη κατηγορία "Ρεγκιονάλλιγκα" (Regionalliga, περιφερειακό πρωτάθλημα). Τερμάτισε πρώτη στον όμιλό της (Regionalliga West) το 1990-91, ανεβαίνοντας στην 2η Λίγκα (2. Liga), αλλά υποβιβάστηκε την αμέσως επόμενη σεζόν. Το 1996-97 πέτυχε και πάλι την άνοδό της ως πρωταθλήτρια της Regionalliga West, αλλά και στη δεύτερη συμμετοχή της στη 2η Λίγκα γνώρισε τον άμεσο υποβιβασμό. Μετά την τρίτη άνοδο την περίοδο 2003-04 η ομάδα σταθεροποιήθηκε στη δεύτερη κατηγορία. Την περίοδο 2005-06 η ΣΚΡ Άλταχ εξασφάλισε για πρώτη φορά την άνοδό της στη Μπούντεσλιγκα Αυστρίας, όπου αγωνίστηκε για τρεις συνεχόμενες περιόδους, γνωρίζοντας τον υποβιβασμό στη 2η Λίγκα το 2009. Από τη σεζόν 2009-10 η ομάδα αγωνιζόταν κάθε χρόνο για την επάνοδό της, χωρίς επιτυχία. Στα μισά της σεζόν 2012-13 και με την ομάδα να βρίσκεται 13 βαθμούς από την κορυφή, ο τότε προπονητής Ράινερ Σάρινγκερ απολύθηκε, αντικαθιστώμενος από τον -μετέπειτα προπονητή του Ατρομήτου Περιστερίου- Νταμίρ Κάναντι. Υπό τον Κάναντι η ΣΚΡ Άλταχ πραγματοποίησε έναν πολύ καλό δεύτερο γύρο, τερματίζοντας τελικά δεύτερη, ενώ την επόμενη περίοδο 2013-14 κατάφερε σχετικά άνετα (με διαφορά 14 βαθμών) να ανακηρυχτεί πρωταθλήτρια της δεύτερης κατηγορίας και να κερδίσει την επάνοδό της στην αυστριακή Μπούντεσλιγκα. Την περίοδο 2014-15 η ομάδα του Κάναντι έκανε την καλύτερη πορεία νεοανελθούσας ομάδας στη ιστορία της αυστριακής Μπούντεσλιγκα, συλλέγοντας 59 βαθμούς, που απέφεραν την τρίτη θέση της τελικής βαθμολογίας και την πρώτη ευρωπαϊκή συμμετοχή για την ΣΚΡ Άλταχ, αλλά και γενικότερα για σύλλογο από το Φόραρλμπεργκ. Στο ΟΥΕΦΑ Γιουρόπα Λιγκ 2015–16 ξεκίνησε από τον τρίτο προκριματικό γύρο, όπου απέκλεισε άνετα με δύο νίκες και συνολικό σκορ 6-2 τη Βιτόρια Γκιμαράες από την Πορτογαλία, πριν αποκλειστεί στα πλέι-οφ από την επίσης πορτογαλική Μπελενένσες δύσκολα με συνολικό σκορ 0-1. Στο πρωτάθλημα η ομάδα διέγραψε μέτρια πορεία τερματίζοντας όγδοη. Η επόμενη σεζόν ξεκίνησε επιτυχημένα και το Νοέμβριο του 2016 η ομάδα ήταν πρωτοπόρος, όταν η Ραπίντ Βιέννης διεκδίκησε και πήρε τον Κάναντι για τον πάγκο της. Υπό τον διάδοχό του, Μάρτιν Σερμπ, η ΣΚΡ Άλταχ έκανε κακό δεύτερο γύρο, τερματίζοντας τελικά τέταρτη, θέση που εντούτοις της εξασφάλισε την δεύτερη ευρωπαϊκή συμμετοχή με εκκίνηση τον πρώτο προκριματικό γύρο του ΟΥΕΦΑ Γιουρόπα Λιγκ 2017–18. Η ΣΚΡ Άλταχ ξεπέρασε το εμπόδιο της Τσικούρα Σατσκέρε από τη Γεωργία με συνολικό σκορ 2-1. Στο δεύτερο γύρο αντιμετώπισε τη ΦΚ Ντιναμό Μπρεστ από τη Λευκορωσία, της οποίας επιβλήθηκε συνολικά με 4-1. Ο τρίτος προκριματικός γύρος έφερε την ομάδα αντιμέτωπη με την ισχυρή βελγική Γάνδη, με την ΣΚΡ Άλταχ να επιβάλλεται και αυτής με συνολικό σκορ 4-2. Στα πλέι-οφ η ισραηλινή Μακάμπι Τελ Αβίβ αποδείχθηκε ισχυρότερη και με συνολικό σκορ 3-2 απέκλεισε τους Αυστριακούς. Η ευρωπαϊκή συμμετοχή επηρέασε και πάλι την ομάδα, που στο πρωτάθλημα είχε μέτρια πορεία, τερματίζοντας και πάλι όγδοη, ενώ ολοκλήρωσε την επόμενη περίοδο (2018-19) στην ένατη θέση.
Διοργανώσεις Ε.Π.Σ. Ηπείρου 1954–55
Όμιλοι
Στον όμιλο του Νότου συμμετείχαν ομάδες από την Πρέβεζα και από τη Λευκάδα. Οι ομάδες είναι οι παρακάτω (4)
ΣΚ Ράινντορφ Άλταχ
Παραπομπές
Κατηγορία:Ιδρύσεις ποδοσφαιρικών ομάδων το 1929 Κατηγορία:Ποδοσφαιρικές ομάδες Αυστρίας Κατηγορία:ΣΚ Ράινντορφ Άλταχ
Διοργανώσεις Ε.Π.Σ. Ηπείρου 1954–55
Όμιλοι
Πρώτος στον όμιλο τερμάτισε ο Τηλυκράτης Λευκάδας.
Τελικοί
Ο πρωταθλητής αναδείχθηκε σε διπλούς αγώνες ανάμεσα στους πρώτους των δυο ομίλων.
Τηλυκράτης Λευκάδας-Ατρόμητος Ιωαννίνων 2-2
Ατρόμητος Ιωαννίνων-Τηλυκράτης Λευκάδας 3-1
Πρωταθλητής αναδείχθηκε ο Ατρόμητος Ιωαννίνων.
Πηγές
Κατηγορία:Διοργανώσεις Ένωσης Ποδοσφαιρικών Σωματείων Ηπείρου Κατηγορία:Εγχώρια ποδοσφαιρικά πρωταθλήματα 1954-1955
Στανισουάβα Τσελίνσκα
Η Στανισουάβα Τσελίνσκα (πολωνικά: Stanisława Celińska) (29 Απριλίου 1947, Βαρσοβία) είναι Πολωνή ηθοποιός. Για τους ρόλους της κέρδισε δύο βραβεία Πολωνικού Κινηματογράφου και ήταν υποψήφια άλλες τρεις φορές.
Καριέρα
Το 1968, η Τσελίνσκα έκανε το ντεμπούτο της στο θέατρο. Ένα χρόνο αργότερα αποφοίτησε από την Εθνική Ακαδημία Δραματικής Τέχνης «Αλεξάντερ Ζελβερόβιτς» της Βαρσοβίας. Έκτοτε, έπαιξε σε πολλά θέατρα της Βαρσοβίας. Επί του παρόντος, η Τσελίνσκα παίζει στο Νέο Θάετρο και στο Σύγχρονο Θέατρο, και τα δύο στη Βαρσοβία. Το 2015, το δεύτερο άλμπουμ της (Atramentowa) ως τραγουδίστρια κατέλαβε υψηλή θέση στα πολωνικά charts και έγινε χρυσό άλμπουμ.
Το 1986, της απονεμήθηκε ο Αργυρός Σταυρός της Αξίας, ένα πολωνικό βραβείο του πολιτικού κράτους που αναγνωρίζει τις υπηρεσίες προς το κράτος.
Εξωτερικοί σύνδεσμοι
Κατηγορία:Πολωνές ηθοποιοί θεάτρου Κατηγορία:Πολωνές ηθοποιοί κινηματογράφου Κατηγορία:Πολωνές ηθοποιοί τηλεόρασης Κατηγορία:Πολωνές ηθοποιοί φωνής Κατηγορία:Απόφοιτοι της Εθνικής Ακαδημίας Δραματικής Τέχνης «Αλεξάντερ Ζελβερόβιτς» της Βαρσοβίας Κατηγορία:Αποδέκτες του Χρυσού Μεταλλίου για Αξία στον Πολιτισμό - Gloria Artis Κατηγορία:Αποδέκτες του Αργυρού Σταυρού της Αξίας (Πολωνία) Κατηγορία:Αποδέκτες του Χρυσού Σταυρού της Αξίας (Πολωνία) Κατηγορία:Αξιωματικοί του Τάγματος της Αναγέννησης της Πολωνίας
Τάσος Κούζουπου
Ο Τάσος Κούζουπου είναι Ελληνοκύπριος, πρώην Δήμαρχος Γεροσκήπου.
Δήμαρχος Γεροσκήπου
Στις Δημοτικές εκλογές του 2001 εξελέγη Δήμαρχος Γεροσκήπου. Επανεξελέγη στις Δημοτικές εκλογές του 2006, έχοντας τη στήριξη του ΑΚΕΛ, του ΔΗΚΟ και της ΕΔΕΚ. Συμμετείχε και στις Δημοτικές εκλογές του 2011, έχοντας τη στήριξη του ΑΚΕΛ και του ΔΗΚΟ, αλλά δεν εξελέγη.
Παραπομπές
Κατηγορία:Δήμαρχοι Γεροσκήπου
Αρένα Φόντε Νόβα
Το Ιταϊπάβα Αρένα Φόντε Νόβα (πορτογαλικά: Itaipava Arena Fonte Nova), περισσότερο γνωστό απλά ως Αρένα Φόντε Νόβα ή Αθλητικό Συγκρότημα Καθηγητή Πολιτισμού Οκτάβιο Μαγκναμπέιρα (πορτογαλικά: Complexo Esportivo Cultural Professor Octávio Mangabeira), είναι ένα στάδιο ειδικό για τη διεξαγωγή ποδοσφαιρικών αγώνων που εδρεύει στην πόλη Σαλβαδόρ της Βραζιλίας. Αποτελεί έδρα της τοπικής ομάδας Εσπόρτε Κλούμπε Μπαΐα.
Ιστορία
225px|μικρογραφία|αριστερά|Άποψη του σταδίου από τη λίμνη Το στάδιο χτίστηκε στη θέση του παλαιότερου Εστάντιο Φόντε Νόβα. Για το έργο αυτό επιλέχθηκε, μετά από διαγωνισμό, μια ομάδα αρχιτεκτόνων από το Μπράουνσβαϊγκ της Γερμανίας, η οποία είχε επίσης επανασχεδιάσει το παλιό στάδιο στο Ανόβερο σε ένα σύγχρονο στάδιο για το Παγκόσμιο Κύπελλο Ποδοσφαίρου 2006.
Διοργανώσεις
Χρησίμευε ως τόπος συναντήσεως των ομάδων για τους αγώνες στο Κύπελλο Συνομοσπονδιών FIFA 2013, καθώς και ως ένα από τα στάδια του Παγκόσμιου Κυπέλλου Ποδοσφαίρου 2014. Επιπροσθέτως, θα φιλοξενήσει και μερικούς αγώνες του τουρνουά ποδοσφαίρου των Θερινών Ολυμπιακών Αγώνων του 2016.
Εξωτερικοί σύνδεσμοι
Κατηγορία:Στάδια ποδοσφαίρου στη Βραζιλία Κατηγορία:Στάδια Παγκοσμίου Κυπέλλου Ποδοσφαίρου 2014 Κατηγορία:Αθλητικές εγκαταστάσεις Θερινών Ολυμπιακών Αγώνων 2016 Κατηγορία:Αθλητικές εγκαταστάσεις στη Βραζιλία
Προστακτικός προγραμματισμός
Στην πληροφορική καλούμε προστακτικό προγραμματισμό (Αγγλικά: Imperative programming), σε αντίθεση με το δηλωτικό προγραμματισμό, ένα προγραμματιστικό υπόδειγμα όπου το ζητούμενο κατασκευάζεται / υπολογίζεται αλλάζοντας την κατάσταση του υπολογιστή μέσω εντολών. Η ιδέα είναι ότι έχουμε εντολές/statements που συνήθως μοιράζονται κοινές μεταβλητές.
Το υπόδειγμα αυτό ακολουθούν οι διαδικαστικές γλώσσες προγραμματισμού, όπως η Pascal, η C, η Fortran, κ.α., αλλά και πολλές αντικειμενοστρεφείς γλώσσες όπως η Java, η C++, η C, κ.α. Η ιδέα του προστακτικού προγραμματισμού απορρέει από την αρχιτεκτονική φον Νόιμαν η οποία σχεδιάστηκε την δεκαετία 1940. Κατά την αρχιτεκτονική αυτή η κάθε εντολή (γλώσσας μηχανής) εκτελείται διαδοχικά (σε κάθε κύκλο λειτουργίας του επεξεργαστή). Η μετέπειτα ανάπτυξη των γλωσσών προγραμματισμού υψηλού επιπέδου (όπως για παράδειγμα η Pascal ή η C) βασίστηκαν στην αρχιτεκτονική φον Νόιμαν και υλοποίησαν το υπόδειγμα του προστατικού προγραμματισμό όπου ο προγραμματισμός γίνεται σε γλώσσα υψηλού επιπέδου.
Σε μια γλώσσα προστακτινού προγραμματισμού (σε σύγκριση με μια γλώσσα συναρτησιακού προγραμματισμού) έχουμε πολύπλοκη σημασιολογία, πολύπλοκο συντακτικό και η αποδοτική εκτέλεση του προγράμματος είναι ευθύνη του προγραμματιστή. Στην περίπτωση που θέλουμε το πρόγραμμα να εκτελεστεί ταυτόχρονα σε περισσότερους πυρήνες ο προγραμματιστής πρέπει να το σχεδιάσει το πρόγραμμα και την ταυτόχρονη εκτέλεση, σε αντίθεση σε ένα πρόγραμμα συναρτησιακού προγραμματισμού το οποίο μπορεί να εκτελεστεί ταυτόχρονα χωρίς παραπάνω σχεδίαση από τον προγραμματιστή (λόγω των αναδρομικών κλήσεων συναρτήσεων κλπ).
Παράδειγμα
Αν θέλουμε να υπολογίσουμε το άθροισμα ακέραιων αριθμών από το 1 μέχρι ένα αριθμό n σε κάποια προστακτική γλώσσα προγραμματισμού θα χρησιμοποιούσαμε 2 μεταβλητές οι οποίες θα αλλάζανε τιμές κατά την εκτέλεση του προγράμματος όπως φαίνεται στο παρακάτω ψευδοκώδικα:
count := 0 total := 0 repeat count := count + 1 total := total + count until count = n
Στο παράδειγμα αυτό οι τιμές των μεταβλητών count και total κατά την διάρκεια εκτέλεσης του κώδικα αλλάζουν τιμές μέχρι να υπολογιστεί το άθροισμα και αυτό ο τύπος προγραμματισμού λέγεται προστακτικός. Το πρόβλημα αυτό θα μπορούσε να λυθεί με μια αναδρομική συνάρτηση πάνω σε μια λίστα με τιμές 1..n μεθοδολογία η οποία δεν συνηθίζεται στον προστακτικό προγραμματισμό αλλά στον δηλωτικό προγραμματισμό όπως φαίνεται στην αναδρομική κλίση λίστας με 3 αριθμούς:
sum [1,2,3] = 1 + sum[2,3] = 1 + (2 + sum[3]) = 1 + (2 + (3 + sum[])) = 1 + (2 + (3 + 0)) = 6
Παραπομπές
Κατηγορία:Ιδεολογικές δομές προγραμματισμού
Πίτερ φαν ντερ Μπορχτ ο πρεσβύτερος
Ο Πίτερ φαν ντερ Μπορχτ ο πρεσβύτερος (φλαμανδικά: Pieter van der Borcht de oude, 1540 –1608) ήταν Φλαμανδός ζωγράφος , σχεδιαστής και χαράκτης της Αναγέννησης. Θεωρείται ως ένας από τους πλέον προικισμένους ζωγράφους βοτανικής του 16ου αιώνα.
Βιογραφία
Δεν είναι γνωστά πολλά στοιχεία για τον βίο του Πίτερ φαν ντερ Μπορχτ. Γεννήθηκε στο Μέχελεν. Υπάρχουν ενδείξεις ότι πιθανόν ήταν ο γιος του Ζακ φαν ντερ Μπορχτ, καλλιτέχνη που θεωρείται ότι το 1562 διετέλεσε επικεφαλής στη Συντεχνία του Αγίου Λουκά του Μέχελεν. Ο Πίτερ καταγράφεται το 1564 ως εργαζόμενος από το Μέχελεν για τον Κριστόφ Πλαντέν, ο οποίος είχε σε λειτουργία μια διάσημη επιχείρηση εκτύπωσης και έκδοσης στην Αμβέρσα. Προμήθευε τον Πλαντέν με σχέδια για χαρακτικά για πολλές επιστημονικές εκδόσεις του Πλαντέν, όπως τα έργα των Ρέμπερτ Ντόντουνς (Rembert Dodoens), Καρόλους Κλαούσιους και Ματτίας ντε λ'Όμπελ.
Ενώ ο φαν ντερ Μπορχτ διέμενε ακόμη στο Μέχελεν, το 1572, η πόλη εξεγέρθηκε κατά των Ισπανών κατακτητών. Οι Ισπανοί την ανακατέλαβαν και την λεηλάτησαν με στρατεύματα του Φερνάντο Άλβαρεθ ντε Τολέδο, 3ου Δούκα της Άλμπα. Η λεληλασία της πόλης διήρκεσε τρεις ημέρες. Ο φαν ντερ Μπορχτ και η οικογένειά του κατάφεραν να διαφύγουν στην Αμβέρσα. Εκεί ο Πλαντέν τους προσέφερε δωρεάν κατάλυμα στο σπίτι του. Μια επιστολή του Πλαντέν επιβεβαιώνει το γεγονός ότι η διαφυγή της οικογένειας φαν ντερ Μπορχτ από το Μέχελεν πρέπει να ήταν ολοσχερώς αιφνίδια, γιατί όταν έφθασαν στην Αμβέρσα και οι δύο γονείς ήταν άρρωστοι και τα παιδιά σχεδόν γυμνά.
Ο Πίτερ είχε ένα γιο, ονόματι επίσης Πίτερ φαν ντερ Μπορχτ, ο οποίος έγινε καλλιτέχνης. Δεν είναι σαφές αν είναι ένας από τους καλλιτέχνες που δραστηριοποιήθηκαν με αυτό το όνομα στις Βρυξέλλες.
Έργο
Η θεματολογία του έργου του είναι ρωπογραφίες, ιστορικά και θρησκευτικά θέματα. Υπάρχει κάποια διαμάχη ως προς το αν έργα που φιλοτέχνησε με το όνομα Πίτερ φαν ντερ Μπορχτ έγιναν από έναν καλλιτέχνη ή από μια ομάδα καλλιτεχνών με το ίδιο όνομα. Ανάμεσα στα έργα που του αποδίδονται περιλαμβάνεται μεγάλος αριθμός σχεδίων, χαρακτικών, ξυλογραφιών, που χρησιμοποιήθηκαν κυρίως για εικονογραφήσεις βιβλίων. Συνεπώς, είτε ο καλλιτέχνης ήταν ιδιαίτερα παραγωγικός και ευέλικτος, είτε στη δημιουργία τους συνέπραξε ομάδα από δύο ως τέσσερις καλλιτέχνες.
Το 1564 ο Πίτερ φαν ντερ Μπορχτ φιλοτέχνησε τα σχέδια, όχι όμως και τις ξυλογραφίες για ένα βιβλίο εμβλημάτων (Emblemata του Σαμπούκους) για λογαριασμό του Πλαντέν. Ακολούθησε παραγγελία, το 1565, για τη δημιουργία 60 σχεδίων με φυτά, για βοτανολόγιο γραμμένο από τον Ρέμπερτ Ντόντουνς, με τίτλοFrumentorum, leguminum, palustrium et aquatilium herbarum historia. Τόσο ο συγγραφέας όσο και εκδότης έμεναν πολύ ευχαριστημένοι από την ποιότητα των εικονογραφήσεων του φαν ντερ Μπορχτ, τόσο ώστε να γίνει ο τακτικός εικονογράφος του Πλαντέν για πολυάριθμα βιβλία βοτανικής. Ο φαν ντερ Μπορχτ έφτιαξε τα σχέδια για το βιβλίο Rariorum aliquot stirpium per Hispanias observatarum historia (1567) του Κλούσιους, ένα από τα πρώτα βιβλία βοτανικής στα ισπανικά, τα χαρακτικά των οποίων έγιναν από τον Χέραρντ φαν Κάμπεν. Τα πρωτότυπα αυτών των σχεδίων περιέχονται στο Libri picturati A. 16-31 που υπάρχει στην Γιαγκελόνια Βιβλιοθήκη του ομώνυμου Πανεπιστημίου στην Κρακοβία (πρόκειται για την πρώην Preussischer Staatsbibliothek του Βερολίνου). Τα περιεχόμενα 1.400 σχέδια ειναι εξαιρετικά υψηλής ποιότητας. Ο φαν ντερ Μπορχτ φιλοτέχνησε περισσότερα από 3.180 σχέδια βοτανικής με υδρόχρωμα για λογαριασμό του Πλαντέν. Τα σχέδια αυτά αποτέλεσαν τη βάση για ξυλογραφίες που έγιναν από τρεις από τους τακτικούς ξυλογράφους του Πλαντέν, τους Άρνολντ Νικολάι, Χέραρντ φαν Κάμπεν και Κορνέλλις Μούλλερ. Αργότερα ο φαν ντερ Μπορχτ άρχισε να μετατρέπει ο ίδιος σε χαρακτικά τα σχέδιά του. Ήταν ένας από τους πρώτους που εργάστηκε πάνω στο νέο τότε μέσο, την χάλκινη πλάκα, με εγχάραξη και εγκαυστικά, που άρχισε να χρησιμοποιείται ευρέως μετά το 1564. Το μέσο αυτό τελικά αντικατέστησε τις ξυλογραφίες στις περισσότερες εκδόσεις του Πλαντέν. Ο φαν ντερ Μπορχτ σχεδίασε, επίσης, μερικά από τα επίσημα τυπογραφικά σήματα του Πλαντέν.
Είναι πιθανόν να είναι αυτός που φιλοτέχνησε ορισμένα χαρακτικά με γάμους χωρικών, πανηγύρεις και εορτές, βασισμένα σε πίνακες συγχρόνων του ζωγράφων, όπως οι Πίτερ Μπρίγκελ ο πρεσβύτερος καθώς και μυθολογικά και ιστορικά θέματα.
Ο Πίτερ φαν ντερ Μπορχτ συνέβαλε στη διάδοση της σκηνής με τον πίθηκο, η οποία αποκλήθηκε singerie, μια λέξη που προέρχεται από τα γαλλικά και σημαίνει "κωμικός μορφασμός, συμπεριφορά ή τέχνασμα". Κωμικές σκηνές με πιθήκους που εμφανίζονται με ανθρώπινα ενδύματα σε ανθρωπογενές περιβάλλον είναι είδος που άρχισε στη φλαμανδική ζωγραφική τον 16ο αιώνα και αναπτύχθηκε περαιτέρω τον 17ο αιώνα. Ο φαν ντερ Μπορχτ εισήγαγε την singerie ως ανεξάρτητο θέμα περί το 1575 σε μια σειρά εκτυπώσεων, που βασίζονται αποκλειστικά στην καλλιτεχνική παράδοση του Πίτερ Μπρίγκελ του πρεσβύτερου. Οι εκτυπώσεις αυτές διεσπάρησαν ευρέως και το θέμα το παρέλαβαν άλλου Φλαμανδοί καλλιτέχνες, ιδιαίτερα όσοι ήταν από την Αμβέρσα, όπως οι Φρανς Φράνκεν ο νεότερος, Γιαν Μπρίγκελ ο πρεσβύτερος και Γιαν Μπρίγκελ ο νεότερος, Σεμπάστιαν Φρανξ και Γιαν φαν Κέσσελ ο πρεσβύτερος. Ο Ντάβιντ Τένιερς ο νεότερος έγινε ο βασικός επαγγελματίας του θέματος και το εξέλιξε περαιτέρω με τον μικρότερο αδελφό του Άμπραχαμ Τένιερς. Αργότερα, κατά τον 17ο αιώνα, ο Νικολάες φαν Φέρεντελ άρχισε επίσης να ζωγραφίζει αυτές τις σκηνές με πιθήκους. Ορισμένοι ιστορικοί τέχνης θέτουν εν αμφιβόλω αν ο Πίτερ φαν ντερ Μπορχτ που δημιούργησε αυτό το είδος τέχνης πρέπει να ταυτιστεί με τον Πίτερ φαν ντερ Μπορχτ τον πρεσβύτερο.
Ένας πίνακας που απεικονίζει τοπίο και αποδίδεται στον Πίτερ φαν ντερ Μπορχτ τον πρεσβύτερο και φέρει τον τίτλο Ανάπαυση από τη φυγή στην Αίγυπτο αποτελεί τμήμα της συλλογής του Μουσείου Μπράιτον και Χόουβ στο Ηνωμένο Βασίλειο.
Επιλεγμένα βιβλία που εικονογράφησε ο Πίτερ φαν ντερ Μπορχτ
Ακολουθεί επιλογή από τα πολλά βιβλία που εικονογράφησε ο Πίτερ φαν ντερ Μπορχτ για λογαριασμό του Πλαντέν και άλλων εκδοτών, όπως ο Γιαν Μορέτους.
Περαιτέρω ανάγνωση
Κατηγορία:Φλαμανδοί ζωγράφοι
Μαρμαρυγίες
Η ομάδα Μαρμαρυγιών της κατηγορίας των φυλλοπυριτικών ορυκτών περιλαμβάνει αρκετά στενά συναφή υλικά που έχουν σχεδόν τέλεια βασική διάσπαση. Όλα τα ορυκτά της ομάδας κρυσταλλώνονται στο μονοκλινές σύστημα, με τάση προς ψευδοεξαγωνικούς κρυστάλλους και είναι παρόμοια στη χημική σύσταση. Η σχεδόν τέλεια διάσπαση, η οποία είναι το πιο σημαντικό χαρακτηριστικό του μαρμαρυγία, εξηγείται από τη διάταξη του ατόμων σαν εξαγωνικό φύλλο.
Ετυμολογία
Η Αγγλική λέξη "mica" (αγγλ.: "μάικα", ελλην.:"μίκα"), προέρχεται από τη Λατινική λέξη "mica" (μίκα), που σημαίνει "ψίχουλο" και πιθανώς είναι επηρεασμένη από τη λέξη "micare", που σημαίνει "να ακτινοβολεί".
Ταξινόμηση
Χημικώς, στους μαρμαρυγίες μπορεί να δοθεί ο γενικός τύπος
στην οποία
Δομικά, οι μαρμαρυγίες μπορεί να καταταχθούν ως διοκταεδρικά (Y = 4) και τριοκταεδρικά (Y = 6). Εάν το ιόν X είναι K ή Na, ο μαρμαρυγίας είναι μια κοινή μίκα, ενώ εάν το ιόν X είναι Ca, ο μαρμαρυγίας κατατάσεται ως εύθραυστη μίκα.
Τριοκταεδρικοί μαρμαρυγίες
thumb|right|250px|Πέτρωμα με μαρμαρυγία. Κοινές μίκες: Εύθραυστοι μαρμαρυγίες:
Παρεμβαλλόμενες στρώσεις ελαττωματικού μαρμαρυγία
Πολλοί λεπτόκοκκοι μαρμαρυγίες, που συνήθως παρουσιάζουν μεγαλύτερη διακύμανση ιόντων και περιεκτικότητα σε νερό, ανεπίσημα ονομάζονται "μαρμαρυγίες πηλού". Αυτοί περιλαμβάνουν:
Εμφάνιση και παραγωγή
thumb|300px|Ενσωματωμένοι μαρμαρυγίες σε [[Μεταμορφωσιγενές πέτρωμα|μεταμορφωσιγενές πέτρωμα.]] Οι μαρμαρυγίες είναι ευρέως κατανεμημένοι στο στερεό φλοιό της Γης και εμφανίζονται σε πυριγενή, μεταμορφωμένα και ιζηματογενή συστήματα. Μεγάλοι κρύσταλλοι μαρμαρυγία που χρησιμοποιούνται για διάφορες εφαρμογές, συνήθως εξορύσσονται από γρανιτοειδείς πηγματίτες.
Μέχρι τον 19ο αιώνα, οι μεγάλοι κρύσταλλοι του μαρμαρυγία ήταν αρκετά σπάνιοι και ακριβοί, ως αποτέλεσμα του περιορισμένου εφοδιασμού των στην Ευρώπη. Ωστόσο, στις αρχές του 19ου αιώνα, η τιμή τους μειώθηκε δραματικά όταν μεγάλα αποθέματα βρέθηκαν και εξορύχθηκαν στην Αφρική και τη Νότια Αμερική. Το μεγαλύτερο τεκμηριωμένο ενιαίο κρύσταλλο μαρμαρυγία (φλογοπίτης), βρέθηκε στο ορυχείο Λάσεϋ (Lacey), στο Οντάριο του Καναδά, μετρήθηκε 10 × 4.3 × 4.3 μ. και ζύγιζε περίπου 330 τόνους. Κρύσταλλα παρόμοιου μεγέθους, βρέθηκαν επίσης στην Καρελία της Ρωσίας.
Η Βρετανική Γεωλογική Υπηρεσία ανέφερε ότι από το 2005, η περιοχή Koderma, στην πολιτεία Τζαρκάντ, στην Ινδία έχει τα μεγαλύτερα αποθέματα μαρμαρυγία στον κόσμο. Η Κίνα ήταν ο κορυφαίος παραγωγός μαρμαρυγία, με σχεδόν το ένα τρίτο του παγκόσμιου μεριδίου, παρακολουθούμενης στενά από τις ΗΠΑ, τη Νότια Κορέα και τον Καναδά. Μεγάλα αποθέματα φύλλου μαρμαρυγία εξορυσσόταν στη Νέα Αγγλία από τον 19ο αιώνα έως τη δεκαετία του 1970. Υπήρχαν μεγάλα ορυχεία στο Κοννέκτικατ, Νιού Χάμσαϊρ και Μέιν.
Υπολείμματα και νιφάδες μαρμαρυγία παράγονται σε όλο τον κόσμο. Το 2010, οι μεγάλοι παραγωγοί ήταν η Ρωσία (100.000 τόνους), η Φινλανδία (68.000 τόνους), οι Ηνωμένες Πολιτείες (53.000 τόνους), η Νότια Κορέα (50.000 τόνους), η Γαλλία (20.000 τόνους) και ο Καναδάς (15.000 τόνους). Η συνολική παραγωγή ήταν 350.000 τόνους, αν και δεν υπήρχαν διαθέσιμα αξιόπιστα στοιχεία για την Κίνα. Τα περισσότερα φύλλα μαρμαρυγία παράχθηκαν στην Ινδία (3.500 τόνους) και τη Ρωσία (1.500 τόνους). Οι νιφάδες μαρμαρυγία προέρχονται από διάφορες πηγές: το μεταμορφωμένα πετρώματα που ονομάζονται σχιστόλιθοι, ως υποπροϊόν της επεξεργασίας των πόρων του αστρίου και της καολίνης, από τις αποθέσεις κοιτασμάτων και από τους πηγματίτες. Τα φύλλα μαρμαρυγία είναι πολύ λιγότερα απ'ό,τι οι νιφάδες και τα υπολείμματα μαρμαρυγία και ανακτώνται περιστασιακά από την εξόρυξη των θραυσμάτων και των νιφάδων μαρμαρυγία. Οι σημαντικότερες πηγές φύλλου μαρμαρυγία είναι οι αποθέσεις πηγματίτη. Η τιμή του φύλλου μαρμαρυγία, ποικίλει ανάλογα με το βαθμό και μπορεί να κυμαίνεται σε λιγότερο από 1 δολάριο ανά χιλιόγραμμο για το χαμηλής ποιότητας μαρμαρυγία, έως περισσότερα από 2.000 δολάρια ανά χιλιόγραμμο για την υψηλότερη ποιότητα.
Ιδιότητες και χρήσεις
Η ομάδα του μαρμαρυγία αντιπροσωπεύει 37 φυλλοπυριτικά ορυκτά που έχουν μια πολυεπίπεδη ή φολιδωτή υφή. Οι εμπορικώς σημαντικοί μαρμαρυγίες είναι ο μοσχοβίτης και ο φλογοπίτης, οι οποίοι χρησιμοποιούνται σε μια ποικιλία από εφαρμογές. Η αξία του μαρμαρυγία, βασίζεται σε αρκετές από τις μοναδικές φυσικές ιδιότητές του. Η κρυσταλλική δομή του μαρμαρυγία σχηματίζει στρώματα που μπορούν να χωριστούν ή να αποφυλλωθούν σε λεπτά φύλλα, που συνήθως προκαλούν φύλλωση στους βράχους. Αυτά τα φύλλα είναι χημικά αδρανή, διηλεκτρικά, ελαστικά, ευέλικτα, υδρόφιλα, μονωτικά, ελαφρύ, πλατύ, ανακλαστικά, διαθλαστικά, ελαστικά και το εύρος της αδιαφάνειας από διαφανή σε αδιαφανή. Ο μαρμαρυγίας είναι σταθερός όταν εκτίθεται στην ηλεκτρική ενέργεια, το φως, την υγρασία και τις ακραίες θερμοκρασίες. Έχει ανώτερες ηλεκτρικές ιδιότητες ως μονωτικό και ως διηλεκτρικό και μπορεί να υποστηρίξει ένα ηλεκτροστατικό πεδίο, ενώ διαχέει ελάχιστη ενέργεια με υπό μορφή θερμότητας, μπορεί να χωριστεί πολύ λεπτός (0,025 έως 0,125 χιλιοστά ή λεπτότερη) ενώ διατηρεί τις ηλεκτρικές ιδιότητές του, έχει υψηλή διηλεκτρική διάσπαση, είναι θερμικά σταθερός στους 500 °C (932 °F) και είναι ανθεκτικός στις εκκενώσεις της κορώνας. Ο μοσχοβίτης, ο κύριος μαρμαρυγίας που χρησιμοποιείται από τη βιομηχανία ηλεκτρισμού, χρησιμοποιείται σε πυκνωτές που είναι ιδανικοί για τις υψηλές συχνότητες και τις συχνότητες των ασυρμάτων. Ο φλογοπίτης μαρμαρυγίας, παραμένει σταθερός σε υψηλότερες θερμοκρασίες (μέχρι 900 °C (1.650 °F)) και χρησιμοποιείται σε εφαρμογές στις οποίες απαιτείται ένας συνδυασμός σταθερότητας υψηλών θερμικών και ηλεκτρικών ιδιοτήτων. Οι μοσχοβίτες και φλογοπίτες χρησιμοποιούνται υπό τη μορφή φύλλου και τρίμματος. thumb|250px|Νιφάδες μαρμαρυγία, ενσωματωμένοι σε μια τοιχογραφία για λάμψη.
Τρίμματα μαρμαρυγία
Η κορυφαία χρήση του ξηρού τριμμένου μαρμαρυγία στις ΗΠΑ, είναι σε κοινή ένωση για την πλήρωση και το φινίρισμα των ραφών και των ατελειών των τοιχοσανίδων γύψου (γυψοσανίδας). Ο μαρμαρυγίας λειτουργεί ως πληρωτικό και επεκτατικό, παρέχει μια ομαλή συνοχή, βελτιώνει την εργασιμότητα της ένωσης και παρέχει αντοχή στη ρηγμάτωση. Το 2008, η από κοινού ένωση αντιπροσώπευε το 54% της ξηράς τριμμένης κατανάλωσης μαρμαρυγία. Στη βιομηχανία χρωμάτων, ο τριμμένος μαρμαρυγίας χρησιμοποιείται ως παράγων αραίωσης χρωστικών ουσιών που διευκολύνει επίσης την αναστολή, μειώνει την κιμωλίαση, προλαμβάνει τη συρρίκνωση και την κοπή της μεμβράνης βαφής, αυξάνει την αντίσταση της μεμβράνης του χρώματος στη διείσδυσή του στο νερό και στις καιρικές συνθήκες και φωτίζει τον τόνο των έγχρωμων χρωστικών. Ο μαρμαρυγίας προωθεί επίσης την πρόσφυση της βαφής στα υδατικά και ελαιορητινικά σκευάσματα. Η κατανάλωση του ξηρού τριμμένου μαρμαρυγία στις χρωματικές βαφές, στη δεύτερη κατάταξη χρήσης, αντιπροσώπευε το 22% του ξηρού τριμμένου μαρμαρυγία που χρησιμοποιήθηκε το 2008.
Ο τριμμένος μαρμαρυγίας χρησιμοποιείται στη βιομηχανία των γεωτρήσεων ως προσθετικό στα υγρά γεώτρησης. Οι χοντροκομμένες νιφάδες του μαρμαρυγία βοηθούν στην πρόληψη της απώλειας της κυκλοφορίας με τη σφράγιση των πορωδών τμημάτων της γεώτρησης. Οι λάσπες των γεωτρήσεων των πηγαδιών, αντιπροσώπευαν το 15% της χρήσης του ξηρού τριμμένου μαρμαρυγία, το 2008. Η βιομηχανία πλαστικών υλών, χρησιμοποιούσε ξηρό τριμμένο μαρμαρυγία ως επεκτατικό και πληρωτικό, ειδικά στα ανταλλακτικά αυτοκινήτων ως ελαφρά μόνωση για την καταστολή του ήχου και της δόνησης. Ο μαρμαρυγίας χρησιμοποιείται σαν ενισχυτικό υλικό στα πλαστικά μέρη των αυτοκινήτων, στα περιτονία και στα φτερά, παρέχοντας βελτιωμένες μηχανικές ιδιότητες και αυξημένη διαστασιακή σταθερότητα, ακαμψία και αντοχή. Τα ενισχυμένα με μαρμαρυγία πλαστικά, έχουν επίσης σταθερότητα διαστάσεων στην υψηλή θερμότητα, μειωμένη στρέβλωση και τις καλύτερες ιδιότητες της επιφάνειας οποιουδήποτε σύνθετου γεμάτου με πλαστικά. Το 2008, η κατανάλωση του ξηρού τριμμένου μαρμαρυγία στις πλαστικές εφαρμογές, αντιπροσώπευε το 2% της αγοράς. Η βιομηχανία καουτσούκ χρησιμοποίησε τον τριμμένο μαρμαρυγία ως μια αδρανή ένωση πληρώσης και εκμαγείο απελευθέρωσης του μίγματος στην κατασκευή μορφοποιημένων προϊόντων από καουτσούκ, όπως τα ελαστικά και τις στέγες. Οι πλακώδης υφή ενεργεί ως παράγοντας αντιμπλοκαρίσματος, αντικολλητικός. Τα λιπαντικά εκμαγεία καουτσούκ, αντιπροσώπευαν το 1,5% του ξηρού τριμμένου μαρμαρυγία που χρησιμοποιήθηκε κατά το 2008. Ως προσθετικό των ελαστικών, ο μαρμαρυγίας μειώνει τη διαπέραση των καυσαερίων και βελτιώνει την αναπήδηση.
Ο ξηρός τριμμένoς μαρμαρυγίας χρησιμοποιείται στην παραγωγή ελασματοποιημένων στεγών και πλακιδίων στέγης από άσφαλτο, όπου χρησιμεύει ως μία επιφανειακή επικάλυψη για την πρόληψη του κολλήματος των γειτονικών επιφανειών. Η επικάλυψη δεν απορροφάται από τις νεοπαρασκευασθείσες στέγες, λόγω της πλακώδους δομής του μαρμαρυγία, είναι ανεπηρέαστος από το οξύ στην άσφαλτο ή από τις καιρικές συνθήκες. Ο μαρμαρυγίας χρησιμοποιείται σε διακοσμητικά επιχρίσματα σε ταπετσαρίες, σκυρόδεμα, στόκους επιφανειών και κεραμίδια. Επίσης χρησιμοποιείται ως συστατικό σε επικαλύψεις ροής επί ράβδων συγκόλλησης, σε κάποια ειδικά γράσα και ως επικαλύψεις για πυρήνες και το ξεκαλούπωμα ενώσεων, που αντιμετωπίζει παράγοντες και πλύσεις καλούπι χυτηρίου εφαρμογές. Ξηροί-τριμμένοι φλογοπίτες μαρμαρυγίες χρησιμοποιούνται στις επενδύσεις των φρένων των αυτοκινήτων και των συμπλεκτών για τη μείωση του θορύβου και των δονήσεων (υποκατάστατο αμιάντου), ως ηχοαπορροφητική μόνωση για επιστρώσεις και πολυμερών συστημάτων, σε ενισχυτικά πρόσθετα για πολυμερή για την αύξηση της αντοχής και της δυσκαμψίας και για να βελτιωθεί η σταθερότητα στη θερμότητα, τα χημικά και υπεριώδους (UV) ακτινοβολίας, σε ασπίδες θερμότητας και θερμομόνωση, στη βιομηχανική πρόσθετη επικάλυψη για τη μείωση της διαπερατότητας της υγρασίας και των υδρογονανθράκων και σε πολικά σκευάσματα πολυμερούς για να αυξηθεί η αντοχή στα εποξικά, νάιλον και τους πολυεστέρες.
Υγροί-τριμμένοι μαρμαρυγίες, οι οποίοι διατηρούν τη λαμπρότητα των προσώπων διάσπασης της, χρησιμοποιούνται κυρίως σε χρώματα περλέ από την αυτοκινητοβιομηχανία. Πολλές μεταλλικές χρωστικές εμφανίσεις αποτελούνται από ένα υπόστρωμα μαρμαρυγία επικαλυμμένο με ένα άλλο ορυκτό, συνήθως διοξείδιο του τιτανίου (TiO2). Το προκύπτον χρώμα, παράγει ένα ανακλαστικό χρώμα ανάλογα με το πάχος της επίστρωσης. Τα προϊόντα αυτά χρησιμοποιούνται για την παραγωγή βαφών αυτοκινήτων, γυαλιστερά πλαστικά δοχεία, υψηλής ποιότητας μελάνια που χρησιμοποιούνται στη διαφήμιση και τις εφαρμογές ασφαλείας. Στη βιομηχανία καλλυντικών, οι ανακλαστικές και διαθλαστικές τους ιδιότητες καθιστούν το μαρμαρυγία ως ένα σημαντικό συστατικό σε ρουζ, γραμμή ματιών, σκιά ματιών, θεμέλιο, λάμψη μαλλιών και το σώματος, κραγιόν, lip gloss, μάσκαρα, ενυδατική λοσιόν και βερνίκια νυχιών. Ορισμένες μάρκες οδοντόπαστας περιλαμβάνουν σκόνη λευκού μαρμαρυγία. Αυτό δρα ως ήπιο λειαντικό για να βοηθήσει τη στίλβωση της επιφάνειας των δοντιών και προσθέτει επίσης μια αισθητικά ευχάριστη, γυαλιστερή λάμψη στην πάστα. Ο μαρμαρυγίας προστίθεται σε μπαλόνια latex για να παρέχει μια έγχρωμη γυαλιστερή επιφάνεια.
Ο μαρμαρυγίας χρησιμοποιείται επίσης ως μονωτικό υλικό στα μπλοκ σκυροδέματος και στις σοφίτες των σπιτιών και μπορεί να χυθεί σε τοίχους (συνήθως στη μετασκευή ξεσκέπαστων τοίχων, χωρίς μόνωση). Ο μαρμαρυγίας μπορεί επίσης να χρησιμοποιηθεί σαν βελτιωτικό εδάφους, ειδικά σαν μείγμα σε γλάστρες αναμεμιγμένος με χώμα και σε παρτέρια κηπουρικής. Γράσα που χρησιμοποιούνται στους άξονες, που αποτελούνται από μια ένωση από λιπαρά έλαια, στα οποία προστίθεται ο μαρμαρυγίας, η πίσσα ή ο γραφίτης, για να αυξηθεί η αντοχή του λίπους και να δώσει έτσι μια καλύτερη επιφάνεια.
Δομημένοι μαρμαρυγίες
Φυλλίδια μοσχοβίτη και φλογοπίτη μπορούν να κατασκευαστούν σε διάφορα προϊόντα δομημένων μαρμαρυγιών. Παράγεται μηχανοκίνητα ή η δια χειρός ρύθμιση των επικαλυπτόμενων χασμάτων και εναλλασσόμενων στρωμάτων των συνδετικών και φυλλίδια, οικιστικού μαρμαρυγία χρησιμοποιείται κυρίως ως ένα ηλεκτρικό μονωτικό υλικό. Η μόνωση του μαρμαρυγία χρησιμοποιείται στα καλώδια ρεύματος υψηλής θερμοκρασίας και αντοχής στη φωτιά, σε εργοστάσια αλουμινίου, υψικαμίνους, κρίσιμα κυκλώματα καλωδίωσης (για παράδειγμα, τα συστήματα των αμυντικών συστημάτων, πυρκαγιάς και συναγερμού ασφαλείας και συστήματα επιτήρησης), θερμάστρες και λέβητες, κλιβάνους ξυλείας, χυτήρια μετάλλων και στις δεξαμενές φορτίων και τις καλωδιώσεις φούρνων. Ειδικός μαρμαρυγίας μόνωσης καλωδίων υψηλής θερμοκρασίας και το καλώδιο είναι βαθμολογημένο να εργαστεί έως και 15 λεπτά, σε λιωμένο αλουμίνιο, γυαλί και ατσάλι. Τα κύρια προϊόντα είναι υλικά συγκόλλησης, εύκαμπττο, θέρμανσης, χύτευση και τμηματοποιημένες πλάκες, χαρτί μαρμαρυγία και ταινία.
Η εύκαμπτη πλάκα χρησιμοποιείται στους ηλεκτρικούς κινητήρες και στον οπλισμό γεννητριών, μόνωση του πηνίου πεδίου και μαγνήτη ηλεκτρικού συλλέκτη, πυρήνα μόνωση συλλέκτη. Η κατανάλωση του μαρμαρυγία σε εύκαμπτες πλάκες ήταν περίπου 21 τόνους το 2008 στις ΗΠΑ. Πλάκα θερμαντήρα, χρησιμοποιείται όπου απαιτείται μόνωση υψηλής θερμοκρασίας. Η πλάκα χύτευσης είναι φύλλο μαρμαρυγία από το οποίο τα σχήματος V δαχτυλίδια, κόβονται και σφραγίζονται για χρήση στην μόνωση των τμημάτων χαλκού από τα άκρα του συλλέκτη στον άξονα χάλυβα. Η πλάκα χύτευσης κατασκευάζεται σε σωλήνες και δαχτυλίδια για μόνωση στους οπλισμούς, κινητήρες και μετασχηματιστές. Η τμηματοποιημένη πλάκα λειτουργεί ως μόνωση μεταξύ των τμημάτων του συλλέκτη χαλκού με συνεχές ρεύμα καθολικούς κινητήρες και γεννήτριες. Ο δομημένος μαρμαρυγίας φλογοπίτης, προτιμάται επειδή φθείρεται με τον ίδιο ρυθμό όπως τα τμήματα χαλκού. Αν και ο μοσχοβίτης έχει μεγαλύτερη αντοχή στη φθορά, προκαλεί άνισες κορυφογραμμές που μπορεί να επηρεάσουν τη λειτουργία του κινητήρα ή της γεννήτριας. Η κατανάλωση της τμηματοποιημένης πλάκας, ήταν περίπου 149 τόνους το 2008 στις ΗΠΑ. Ορισμένοι τύποι του δομημένου μαρμαρυγία, έχουν τα συνδεδεμένα χάσματα ενισχυμένα με ύφασμα, γυαλί, λινό, μουσελίνα, πλαστικό, μετάξι ή ειδικό χαρτί. Τα προϊόντα αυτά είναι πολύ ευέλικτα και παράγονται σε πλατή, συνεχή φύλλα που είτε αποστέλλονται, είτε τυλίγονται, είτε κόβονται σε λωρίδες ή ταινίες, ή τρίβονται σε συγκεκριμένες διαστάσεις. Τα δομημένα προϊόντα του μαρμαρυγία μπορεί επίσης να είναι κυματοειδή ή ενισχυμένα με πολλαπλή διαστρωμάτωση. Το 2008, περίπου 351 τόνοι δομημένου μαρμαρυγία που καταναλώνεται στις ΗΠΑ, κυρίως χυτευμένες πλάκες (19%) και τμηματοποιημένες πλάκες (42%).
Φύλλα μαρμαρυγία
thumb|300px|Στοιχεία μόνωσης μαρμαρυγία. thumb|300px|Πυκνωτές ασημένιου μαρμαρυγία. thumb|300px|Παράθυρα από μοσχοβίτη. Φύλλα μαρμαρυγία χρησιμοποιούνται σε ηλεκτρικά εξαρτήματα, ηλεκτρονικά είδη, ιχθυόκολλες και μικροσκοπία ατομικής δύναμης. Άλλες χρήσεις περιλαμβάνουν τα διαφράγματα των συσκευών οξυγόνου (κατάδυσης), δείκτες για πυξίδες ναυσιπλοΐας, οπτικά φίλτρα, πυρόμετρα, θερμικούς ρυθμιστές, παράθυρα θέρμανσης σομπών και κηροζίνης, οπές καλυμμάτων ακτινοβολίας για φούρνους μικροκυμάτων και στοιχεία μικαθερμικών (micathermic) θερμαστρών. Ο μαρμαρυγίας είναι διθλαστικός και ως εκ τούτου χρησιμοποιείται συνήθως για την πραγματοποίηση ενός τετάρτου και μισού κύματος πλάκες. Εξειδικευμένες εφαρμογές για φύλλα μαρμαρυγία βρέθηκαν σε συστατικά αεροδιαστημικής αέρος, εδάφους και θαλάσσιων πυραυλικών συστημάτων, συσκευές λέιζερ, ιατρικά ηλεκτρονικά και συστήματα ραντάρ. Ο μαρμαρυγίας είναι μηχανικά σταθερός σε λεπτά φύλλα τάξης μικρόμετρου, τα οποία είναι σχετικά διαφανή στην ακτινοβολία (όπως των σωματιδίων άλφα), ενώ είναι αδιαπέραστα από τα περισσότερα αέρια. Κατά συνέπεια, χρησιμοποιείται σαν παράθυρο στους ανιχνευτές ακτινοβολίας, όπως στους σωλήνες Geiger-Müller.
Το 2008, τα φυλλίδια μαρμαρυγία αντιπροσώπευαν το μεγαλύτερο μέρος της βιομηχανίας φύλλομαρμαρυγία στις Ηνωμένες Πολιτείες. Η κατανάλωση φυλλιδίων μοσχοβίτη και φλογοπίτη ήταν περίπου 308 τόνοι το 2008. Τα φυλλίδια μοσχοβίτη από την Ινδία αντιπροσώπευαν ουσιαστικά όλη την εγχώρια κατανάλωση. Το υπόλοιπο εισαγόταν κυρίως από τη Μαδαγασκάρη.
Μικρά τετράγωνα κομμάτια από φύλλο μαρμαρυγία χρησιμοποιούνται επίσης στην παραδοσιακή ιαπωνική τελετή Κόντο, για την καύση του θυμιάματος. Το φύλλο του μαρμαρυγία τοποθετείται στην κορυφή ενός κώνου κατασκευασμένου από λευκή τέφρα, η οποία περιέχει ένα αναμμένο κομμάτι κάρβουνου, που ενεργεί ως ένα διαχωριστικό μεταξύ της πηγής θερμότητας και του λιβανιού, προκειμένου να διαδοθεί το άρωμα χωρίς αυτό να καίγεται.
thumb|left|300px|Φύλλο μαρμαρυγία ΠΡΟΣΟΧΗ: Στο νόμισμα του 1¢ ΗΠΑ (περίπου στο μέσον της φωτογραφίας).
Ηλεκτρικά και ηλεκτρονικά
Το φύλλο μαρμαρυγία χρησιμοποιείται κυρίως στον τομέα των ηλεκτρονικών και ηλεκτρικών βιομηχανιών. Η χρησιμότητά του σε αυτές τις εφαρμογές προέρχεται από τις μοναδικές ηλεκτρικές, θερμομονωτικές και μηχανικές ιδιότητες, οι οποίες επιτρέπουν να κοπεί, να διατρηθεί, να σφραγισθεί και μηχανικά σε στενές ανοχές. Ειδικότερα, ο μαρμαρυγίας είναι ασυνήθης κατά το ότι είναι ένας καλός ηλεκτρικός μονωτής συγχρόνως ως ένας καλός θερμικός αγωγός. Η ηγετική χρήση του μπλοκ μαρμαρυγία είναι ως ηλεκτρικός μονωτής σε ηλεκτρονικό εξοπλισμό. Υψηλής ποιότητας μπλοκ μαρμαρυγία, επεξεργάζεται για την παραγωγή των γυαλιών υψηλής πίεσης ατμολέβητων, λόγω της ευκαμψίας, διαφάνειας και αντοχής του στη θερμότητα και στη χημική επίθεση. Μόνο η υψηλής ποιότητας μεμβράνη σχιστόλιθου μοσχοβίτη, ο οποίος ονομάζεται ποικιλοτρόπως ρουμπίνι μαρμαρυγία Ινδίας ή ρουμπίνι μαρμαρυγία μοσχοβίτη, χρησιμοποιείται ως διηλεκτρικό σε πυκνωτές. Η υψηλότερη ποιότητα μεμβράνης μαρμαρυγία χρησιμοποιείται για την κατασκευή πυκνωτών για πρότυπα βαθμονόμησης. Το αμέσως κατώτερης κατηγορίας χρησιμοποιείται στους πυκνωτές μετάδοσης. Οι πυκνωτές λήψης χρησιμοποιούν μια ελαφρώς χαμηλότερη βαθμολογία από τον υψηλής ποιότητας μοσχοβίτη.
Φύλλα μαρμαρυγία χρησιμοποιούνται για να παρέχουν τη δομή για τη θέρμανση του σύρματος (όπως του Kanthal ή του Nichrome), σε στοιχεία θέρμανσης που μπορεί να αντέξει μέχρι και 900 °C (1650 °F).
Ιχθυόκολλα
Λεπτά διαφανή φύλλα μαρμαρυγία που ονομάζονται "ιχθυόκολλα" χρησιμοποιήθηκαν για ματάκι σε λέβητες, φανάρια, σόμπες και θερμάστρες κηροζίνης, επειδή ήταν λιγότερο πιθανό να θρυμματιστεί απ' ό,τι το γυαλί, όταν εκτίθεται σε ακραίες θερμοκρασίες. Τέτοια ματάκια χρησιμοποιήθηκαν επίσης σε «κουρτίνες ιχθυόκολλας" στις ιππάμαξες και στα αυτοκίνητα των αρχών του 20ού αιώνα.
Στην αρχαιότητα
Η ανθρώπινη χρήση του μαρμαρυγία, χρονολογείται από τους προϊστορικούς χρόνους. Ο μαρμαρυγίας ήταν γνωστός στον αρχαίο Ινδικό, Αιγυπτιακό, Ελληνικό, Ρωμαϊκό και Κινεζικό πολιτισμό, καθώς και στον πολιτισμό των Αζτέκων στο Νέο Κόσμο.
Η πρώτη χρήση του μαρμαρυγία έχει βρεθεί σε σπήλαιο ζωγραφικής που δημιουργήθηκε κατά την Ανώτερη Παλαιολιθική περίοδο (40.000 π.Χ. έως το 10.000 π.Χ.). Τα πρώτα χρώματα ήταν το κόκκινο (οξείδιο του σιδήρου, αιματίτης ή κόκκινη ώχρα) και το μαύρο (διοξείδιο του μαγγανίου, πυρολουσίτη), αν και μαύρο από τον άρκευθο ή τους άνθρακες του πεύκου έχουν επίσης ανακαλυφθεί. Λευκό από την καολίνη ή το μαρμαρυγία, χρησιμοποιήθηκε περιστασιακά.
Λίγα χιλιόμετρα βορειοανατολικά της Πόλης του Μεξικού βρίσκεται η αρχαία πόλη του Teotihuacan. Η πιο εντυπωσιακή δομή του Teotihuacan είναι η πανύψηλη Πυραμίδα του Ήλιου. Η πυραμίδα περιείχε σημαντικές ποσότητες μαρμαρυγία σε στρώσεις μέχρι 30 εκ. (12 ίντσες) σε πάχος.
Ο φυσικός μαρμαρυγίας ήταν και εξακολουθεί να χρησιμοποιείται από τους Ερυθρόδερμους Τάος και Picuris Pueblos, στο Βόρειο-Κεντρικό Νέο Μεξικό για να κάνουν αγγειοπλαστική. Η κεραμική είναι κατασκευασμένη από ξεπερασμένο σχιστόλιθο μαρμαρυγία Precambrian και έχει στίγματα μαρμαρυγία σε όλα τα αγγεία. Η κεραμική Tewa Pueblo γίνεται με την επικάλυψη του πηλού με μαρμαρυγία, που παρέχει ένα πυκνό, αστραφτερό μαρμαρυγιακό φινίρισμα σε ολόκληρο το αντικείμενο.
Οι νιφάδες του μαρμαρυγία (ονομάζονται abrak στα Ουρντού και γράφονται ως ابرک) χρησιμοποιούνται επίσης στο Πακιστάν για να εξωραΐσουν τα καλοκαιρινά γυναικεία ρούχα, ειδικά dupattas (μακρύ ελαφρύ κασκόλ, συχνά πολύχρωμο για να ταιριάζει με το φόρεμα). Λεπτές νιφάδες μαρμαρυγία προστίθενται σε ένα θερμό διάλυμα αμυλώδους νερού και η dupatta εμβαπτίζεται σε αυτό το μίγμα νερού, για 3-5 λεπτά. Στη συνέχεια κρεμιέται για να στεγνώσει στον αέρα.
Σκόνη μαρμαρυγία
Κατά τη διάρκεια των αιώνων, οι λεπτές σκόνες μαρμαρυγία έχουν χρησιμοποιηθεί για διάφορους σκοπούς, όπως διακοσμήσεις. Σε σκόνη glitter ο μαρμαρυγίας χρησιμοποιείται για να διακοσμήσει τα παραδοσιακά πήλινα δοχεία νερού στην Ινδία, το Πακιστάν και το Μπανγκλαντές, επίσης, χρησιμοποιείται στην παραδοσιακή Pueblo κεραμική, αν και δεν περιορίζεται μόνο σε δοχεία νερού σε αυτή την περίπτωση. Οι gulal και abir (έγχρωμες πούδρες) που χρησιμοποιούνται από τους Ινδουιστές της Βόρειας Ινδίας κατά την εορταστική περίοδο του Holi περιέχουν λεπτούς κρυστάλλους από μαρμαρυγία για να δημιουργήσουν ένα αφρώδες αποτέλεσμα. Το μαγευτικό Παλάτι Padmanabhapuram, 65 χιλιόμετρα (40 μίλια) από το Trivandrum στην Ινδία, έχει χρωματιστά παράθυρα μαρμαρυγία.
Σημειώσεις
<references responsive="0" group="Σημ." /> <references group="Παρ. Σημ." />
Πηγές
Κατηγορία:Φυλλοπυριτικά Κατηγορία:Διηλεκτρικά
Α.Σ. Άρης Ακροποτάμου
Ίδρυση
Ο Αθλητικός Σύλλογος «Άρης» Ακροποτάμου ιδρύθηκε το 1974, οπότε και έλαβε μέρος για πρώτη φορά στα πρωταθλήματα της Ένωσης Ποδοσφαιρικών Σωματείων Καβάλας (Ε.Π.Σ.Κ.). Την περίοδο 2010–11, ο Άρης ανακηρύχθηκε κυπελλούχος στο νομό Καβάλας, κερδίζοντας στον τελικό με 2–0 την Α.Ε. Πιερέων, ενώ παράλληλα κέρδισε και την άνοδο στη Δ΄ Εθνική κατηγορία.
Εξωτερικοί σύνδεσμοι
Κατηγορία:Αθλητικοί σύλλογοι Καβάλας Κατηγορία:Ιδρύσεις αθλητικών συλλόγων το 1974 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1974
Βενιαμίν Φραγκλίνος
Ο Βενιαμίν Φραγκλίνος (Benjamin Franklin, Μπέντζαμιν Φράνκλιν, (17 Ιανουαρίου 1706 – 17 Απριλίου 1790) ήταν ένας από τους εθνοπατέρες των Ηνωμένων Πολιτειών Αμερικής . Αξιόλογα πολυμαθής, ο Φραγκλίνος ήταν διακεκριμένος συγγραφέας και τυπογράφος, θεωρητικός της πολιτικής, πολιτικός, επιστήμων, εφευρέτης, κοινωνικός ακτιβιστής, στρατιωτικός και διπλωμάτης. Με την ιδιότητα του επιστήμονα, αποτέλεσε σημαντική φιγούρα του Διαφωτισμού και της ιστορίας της φυσικής για τις ανακαλύψεις και τις θεωρίες του αναφορικά με τον ηλεκτρισμό.
Βιογραφία
Ο Βενιαμίν Φραγκλίνος γεννήθηκε στη Βοστώνη. Ήταν το 15ο από τα 17 παιδιά του Γιοσάια Φραγκλίνου, παρασκευαστή κεριών και σαπουνιών. Ήταν ο νεότερος γιος της οικογένειας και μάλλον ο πιο αγαπημένος. Τον ελεύθερο του χρόνο ο μικρός Φραγκλίνος τον αφιέρωνε στη μελέτη επιστημονικών και άλλων βιβλίων και στη συγγραφή σατιρικών δοκιμίων και ποιημάτων, παρά την άποψη του πατέρα του ότι «οι ποιητές ήταν πάντα ζητιάνοι».
Οι γονείς του επιθυμούσαν ο μικρός Βενιαμίν να γίνει κληρικός, όμως από πολύ νωρίς αυτός διάλεξε διαφορετικό δρόμο: Στην ηλικία των 12 ετών έγινε βοηθός στο τυπογραφείο του αδερφού του Τζέιμς. Τρία χρόνια αργότερα, ο Τζέιμς ίδρυσε τη "New England Courant", την πρώτη ανεξάρτητη εφημερίδα των αποικιών. Στον Βενιαμίν δεν επιτράπηκε να γράψει στην εφημερίδα. Έτσι, αυτός χρησιμοποιώντας το ψευδώνυμο "Mrs. Silence Dogood" άρχισε να στέλνει γράμματα στην εφημερίδα του αδερφού του, τα οποία δημοσιεύονταν για αρκετό καιρό χωρίς να καταλάβει κανείς τον πραγματικό τους συγγραφέα. Μάλιστα το περιεχόμενό τους ήταν τέτοιο, ώστε προκάλεσαν συζήτηση στην πόλη της Βοστώνης.
Το 1723, σε ηλικία 17 ετών, ο Βενιαμίν Φραγκλίνος άφησε τη γενέτειρά του και πήγε στη Φιλαδέλφεια της Πενσιλβάνια. Αρχικά δούλεψε σε διάφορα τυπογραφεία της πόλης. Κάποια στιγμή ήρθε σε επαφή με τον Γουίλιαμ Κιθ, κυβερνήτη της πολιτείας της Πενσυλβάνια, ο οποίος έπεισε τον Φραγκλίνο να ταξιδέψει στο Λονδίνο για να αναζητήσει τυπογραφικό εξοπλισμό και για να βελτιώσει την τέχνη του, με την υπόσχεση ότι θα τον εφοδιάσει με τις κατάλληλες συστατικές επιστολές. Ο Κιθ όμως δεν κράτησε την υπόσχεσή του, οπότε ο 18άχρονος Βενιαμίν βρέθηκε στο Λονδίνο χωρίς να γνωρίζει κανέναν. Βρήκε πάλι δουλειά σε τυπογραφείο και, το σημαντικότερο, ήρθε για πρώτη φορά σε επαφή με την ευρωπαϊκή επιστημονική και φιλοσοφική σκέψη.
Πέντε χρόνια αργότερα ο Φραγκλίνος επέστρεψε στη Φιλαδέλφεια και κατάφερε να γίνει ανεξάρτητος εκδότης. Κατάφερε μάλιστα να πείσει τους κυβερνήτες της Φιλαδέλφεια να του αναθέσουν το σχεδιασμό και την εκτύπωση χαρτονομισμάτων. Το 1730 ίδρυσε την "Εφημερίδα της Πενσυλβάνια" ("Pennsylvania Gazette"), η οποία σύντομα έγινε η πλέον έγκριτη εφημερίδα της Αμερικής. Το Σεπτέμβριο της ίδιας χρονιάς ο Φραγκλίνος παντρεύτηκε τη Ντέμπορα Ράιντ (Deborah Reid). Λίγα χρόνια αργότερα ο Φραγκλίνος κυκλοφόρησε ένα κείμενο με τίτλο "Προτάσεις για την Εκπαίδευση των Νέων στη Φιλαδέλφεια," το οποίο οδήγησε στην ίδρυση του Πανεπιστημίου της Πενσυλβάνια. Η επίσημη ημερομηνία ίδρυσης του Πανεπιστημίου τοποθετείται σήμερα στο 1740, γεγονός που το καθιστά το 4ο αρχαιότερο πανεπιστήμιο στις ΗΠΑ (μαζί με το Πρίνστον).
Για 25 χρόνια, από το 1732 μέχρι το 1757, ο Φραγκλίνος εξέδιδε το "Αλμανάκ του Φτωχού Ρίτσαρντ" ("Poor Richard's Almanac"), ένα ημερολόγιο με επιστημονικές γνώσεις σε εκλαϊκευμένη μορφή και συμβουλές για την προσωπική επιτυχία του καθενός με γνώμονα τα χρηστά ήθη. Στο Αλμανάκ αυτό ο Φραγκλίνος έγραφε με το ψευδώνυμο "Ρίτσαρντ Σώντερς" (Richard Saunders). Η επιτυχία του Αλμανάκ ήταν μεγάλη. Είναι ενδεικτικό ότι η περιληπτική του έκδοση "Ο δρόμος προς την ευημερία" ("The Way to Wealth") μεταφράστηκε σε πολλές γλώσσες.
Εφευρέσεις
Εφηύρε το αλεξικέραυνο αφού διαπίστωσε την ηλεκτρική φύση του κεραυνού. Πρότεινε την κατασκευή πυκνωτή πολλαπλών πλακών. Ανακάλυψε την πρώτη θερμάστρα που λειτουργούσε με μεταφορά αέρα. Εφηύρε τους διεστιακούς φακούς. Δεν κατοχύρωσε καμία από τις εφευρέσεις του, γιατί θεωρούσε ότι ανήκουν στο λαό.
Φυσική
Εργάστηκε πάνω στον ηλεκτρισμό και πρότεινε την ιδέα του αρνητικού και θετικού ηλεκτρικού φορτίου. Εργάστηκε πάνω στη μετεωρολογία, εξηγώντας τη δημιουργία των καταιγίδων.
Πολιτική
thumb|250px|right|Σκίτσο του ίδιου του Φραγκλίνου, καλεί τις 13 αμερικάνικες αποικίες σε εξέγερση Διετέλεσε μέλος της Επιτροπής που συνέταξε τη Διακήρυξη της Ανεξαρτησίας των ΗΠΑ. Συνολικά, η συμβολή του Φραγκλίνου στην ανεξαρτησία των Ηνωμένων Πολιτειών είναι μεγάλη. Είναι χαρακτηριστικό ότι, από τους λεγόμενους "πατέρες" του αμερικανικού έθνους, είναι ο μόνος του οποίου η υπογραφή υπάρχει και στα τέσσερα έγγραφα που σφράγισαν τη μετατροπή των τότε βρετανικών αποικιών σε νεοσύστατο κράτος: στη Διακήρυξη της Ανεξαρτησίας (Declaration of Independence), στη Συνθήκη με τους Γάλλους, στην Ειρηνευτική Συνθήκη με τους Άγγλους και στο πρώτο Σύνταγμα των ΗΠΑ.
Βιβλιογραφία
W. Isaacson, Benjamin Franklin : An American Life, ed. Simon and Schuster, 2003, ISBN : 9780743260848. (Isaacson).
Κατηγορία:Αμερικανοί εφευρέτες Κατηγορία:Αμερικανοί φυσικοί Κατηγορία:Αμερικανοί διπλωμάτες Κατηγορία:Αμερικανοί συγγραφείς Κατηγορία:Πολιτικοί των ΗΠΑ Κατηγορία:Εταίροι της Βασιλικής Εταιρείας Κατηγορία:Αμερικανοί αυτοβιογράφοι Κατηγορία:Αμερικανική Επανάσταση
Καβάσιλα
Με την ονομασία Καβάσιλα υπάρχουν τρεις οικισμοί της Ελλάδας:
Βουλή των Αντιπροσώπων του Οχάιο
Η Βουλή των Αντιπροσώπων του Οχάιο (αγγλικά: Ohio House of Representatives) είναι η κάτω βουλή της Γενικής Συνέλευσης του Οχάιο, του πολιτειακού νομοθετικού σώματος της πολιτείας Οχάιο· η άλλη βουλή του διθάλαμου νομοθετικού σώματος είναι η Γερουσία του Οχάιο.
Αναφορές
Κατηγορία:Νομοθετικά σώματα των Ηνωμένων Πολιτειών Κατηγορία:Οχάιο
Λιβαδερό
Με την ονομασία Λιβαδερό υπάρχουν δύο οικισμοί της Ελλάδας:
Κατηγορία:Αποσαφηνίσεις ελληνικών τοπωνυμίων
Σιγούνι Αχαΐας
Το Σιγούνι είναι ορεινό χωριό του Νομού Αχαΐας. Είναι χτισμένο σε υψόμετρο 1.100 μέτρων στις πλαγιές των Αροανίων και αποτελεί έναν από τους πιο ορεινούς οικισμούς της Αχαΐας. Διοικητικά αποτελεί έδρα της ομώνυμης Τοπικής κοινότητας, στην οποία υπάγεται και ο οικισμός Λεύκη, ως τμήμα του διευρυμένου Δήμου Καλαβρύτων, σύμφωνα με τη διοικητική διαίρεση του Προγράμματος Καλλικράτης που ισχύει στην Ελλάδα από το 2011. Προ της εφαρμογής της διοικητικής μεταρρύθμισης «Καποδίστριας», ήταν αυτοτελής Κοινότητα, ενώ στη συνέχεια αποτέλεσε Δημοτικό Διαμέρισμα του «Καποδιστριακού» Δήμου Καλαβρύτων. Ο πληθυσμός του σύμφωνα με την απογραφή του 2011 είναι 79 κάτοικοι.
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Καλαβρύτων
Μοδάτες Ανοησίες
Οι Σοκάλ και Bricmont επέκριναν τονμεταμοντερνισμό για κακή χρήση των επιστημονικών και μαθηματικών εννοιών στην μεταμοντέρνα γραφή. Σύμφωνα με ορισμένες αναφορές, η ανταπόκριση εντός των ανθρωπιστικών επιστημών ήταν "πολωμένη." Οι επικριτές των Sokal και Bricmont απάντησαν ότι οι συγγραφείς δεν κατανοούσαν τα κείμενα που έκριναν. Οι απαντήσεις από την επιστημονική κοινότητα ήταν πιο υποστηρικτικές.
Η Υπόθεση Σοκάλ
Η λεγόμενη "Υπόθεση Σοκάλ" ή "Φάρσα Σοκάλ" (Sokal affair, Sokal hoax) ήταν ένα πείραμα που έκανε ο Σοκάλ, καθηγητής φυσικής στα πανεπιστήμια New York και London College. To 1996 υπέβαλε ένα άρθρο για δημοσίευση στο Social Text, ένα ακαδημαϊκό περιοδικό μεταμοντέρνων σπουδών. Το άρθρο είχε τίτλο "Διαπερνώντας τα όρια: Προς μια μετασχηματιστική ερμηνευτική της Κβαντικής Βαρύτητας". Σ' αυτό είχε σκόπιμα περιλάβει ανοησίες που ακούγονταν καλές και κολάκευαν τις ιδεολογικές προκαταλήψεις των εκδοτών του περιοδικού. Ισχυριζόταν ότι η κβαντική βαρύτητα είναι μία κοινωνική και γλωσσική κατασκευή. Το περιοδικό δεν έδωσε το άρθρο για αξιολόγηση σε ομότιμο φυσικό και το δημοσίευσε το Μάιο του 1996. Την ίδια μέρα ο Σοκάλ ανακοίνωσε ότι το άρθρο ήταν φάρσα.
Περίληψη του βιβλίου
Το  Μοδάτες Ανοησίες εξετάζει δύο σχετικά θέματα:
Λανθασμένη χρήση των επιστημονικών εννοιών έναντι της επιστημονικών μεταφορών
Ο δεδηλωμένος στόχος του βιβλίου δεν είναι να επιτεθεί κατά της "φιλοσοφίας, των ανθρωπιστικών ή τ κοινωνικών επιστημών γενικά ... [αλλά] να προειδοποιήσει όσους εργάζονται σε αυτά (ιδίως φοιτητές) ενάντια σε κάποιες δηλωμένες περιπτώσεις τσαρλατανισμού." Ειδικότερα, να "αποδομήσει" την ιδέα ότι κάποια βιβλία και συγγραφείς είναι δύσκολα, επειδή ασχολούνται με βαθιές και δύσκολες ιδέες. "Αν τα κείμενα φαίνονται ακατανόητα, είναι ακριβώς επειδή δεν σημαίνουν απολύτως τίποτα."
Το βιβλίο περιλαμβάνει εκτενή αποσπάσματα από τα έργα των Ζακ Λακάν, Julia Kristeva,  Paul Virilio, Gilles Deleuze, Félix Guattari, Luce Irigaray, Bruno Latour, και Jean Baudrillard που είναι μερικοί από τους κορυφαίους ακαδημαϊκούς της ευρωπαϊκής φιλοσοφίας, της κριτικής θεωρίας, της ψυχανάλυσης ή των κοινωνικών επιστημών. Οι Σοκάλ και Bricmont έχουν σκοπό να δείξουν πώς αυτοί οι διανοούμενοι έχουν χρησιμοποιήσει εσφαλμένα έννοιες από τις φυσικές επιστήμες και τα μαθηματικά. Τα αποσπάσματα είναι εσκεμμένα αρκετά μεγάλα για να αποφύγουν τις κατηγορίες ότι έβγαλαν τις προτάσεις από τα συμφραζόμενα.